سعد صاحب
مسدود الگلب من يوم عني مشيت/ وشموع الفرح ماضون بدربي/ اصيح من الفرح يا زين لو هليت/ وانسى جروح عمري وانسى كل تعبي/ هلابك يا گمر يا نور هذا البيت / هلابك يا بعد اهلي وبعد صحبي/ لا تمشي غنج ارجوك لو مريت/ تدري انت بجمالك يا ترف يسبي/ الك كل المواويل العصر غنيت/ وبوكت الفجر اكتب شعر شعبي/ الك يا ما هدايا من الزغر وديت/ حد ما صار حبك يا ترف ذنبي/ اخبي اسرار روحي الكل بشر محجيت/ يمك انفضح واسرارك تخبي/ الك موال من جعب الگلب غنيت/ لا هو محمداوي ولا لحن صبي اهب گبل الهوه الجلاب لو هبيت/ والشرجي اذا شمك صبح غربي/ اذا هزك غرامي ومن صدك حنيت/ ما يحتاج تركض لو تظل تدبي/ رقم سري اذا غايب الك خليت/ والارقام يعرفهن فقط ربي/ حط اول حرف من الاسم لو جيت/ حط رقمك عكس هم يفتهم گلبي.